22. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 1039  της 7/14 Νοεμ. 1977 (ΦΕΚ Α΄ 348) Περί συστάσεως θέσεων βοηθητικού διδακτικού προσωπικού εις την Θεολογικήν Σχολήν του Πανεπιστημίου Θεσσαλονίκης. Άρθρον μόνον.-Συντιστώνται εις την Θεολογικήν Σχολήν του Πανεπιστημίου Θεσσαλονίκης αι κάτωθι θέσεις βοηθητικού διδακτικού προσωπικού: Μία θέσις Επιμελητού εις την έδραν της Ηθικής και Χριστιανικής Κοινωνιολογίας. Μία θέσις Επιμελητού εις το Σπουδαστήριον Ιστορικής Θεολογίας. Μίας θέσις Επιμελητού εις το Σπουδαστήριον Ερμηνευτικής Θεολογίας. Μία θέσις βοηθού εις την έδραν της Γενικής Ερμηνευτικής Θεολογίας. Μία θέσις βοηθού εις την έδραν της Γενικής Εκκλησιαστικής Ιστορίας. Μία θέσις βοηθού εις την έδραν της Ιστορίας των χρόνων της Καινής Διαθήκης και Ερμηνείας της Καινής Διαθήκης. Μία θέσις βοηθού εις την έδραν της Δογματικής και Συμβολικής Θεολογίας. Μία θέσις βοηθού εις την έδραν της Ομιλητικής και Λειτουργικής. Μία θέσις βοηθού εις την έδρα της Εισαγωγής και Ερμηνείας της Παλαιάς Διαθήκης εκ τε του πρωτοτύπου και της μεταφράσεως των Ο. Μία θέσις βοηθού εις την έδραν του Κανονικού Δικαίου και της Ποιμαντικής. 